CELEX: 32022R0045
Language: da
Date: 2022-01-13 00:00:00
Title: Kommissionens gennemførelsesforordning (EU) 2022/45 af 13. januar 2022 om gennemførelse af Europa-Parlamentets og Rådets forordning (EU) 2021/1139 om Den Europæiske Hav-, Fiskeri- og Akvakulturfond for så vidt angår tilfælde af manglende overholdelse og tilfælde af alvorlig manglende overholdelse af reglerne i den fælles fiskeripolitik, som kan føre til en afbrydelse af en betalingsfrist eller suspension af betalinger fra fonden

14.1.2022   
               
               
                  DA
               
               
                  Den Europæiske Unions Tidende
               
               
                  L 9/20
               
            
         KOMMISSIONENS GENNEMFØRELSESFORORDNING (EU) 2022/45
         af 13. januar 2022
         om gennemførelse af Europa-Parlamentets og Rådets forordning (EU) 2021/1139 om Den Europæiske Hav-, Fiskeri- og Akvakulturfond for så vidt angår tilfælde af manglende overholdelse og tilfælde af alvorlig manglende overholdelse af reglerne i den fælles fiskeripolitik, som kan føre til en afbrydelse af en betalingsfrist eller suspension af betalinger fra fonden
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2021/1139 om Den Europæiske Hav-, Fiskeri- og Akvakulturfond (1), særlig artikel 42, stk. 4, og artikel 43, stk. 4, og
         ud fra følgende betragtninger:
         
                     (1)
                  
                  
                     Opfyldelsen af målsætningerne for den fælles fiskeripolitik som fastsat i Europa-Parlamentets og Rådets forordning (EU) nr. 1380/2013 (2) bør ikke undergraves af medlemsstater, der overtræder reglerne i den fælles fiskeripolitik. I henhold til artikel 41 i forordning (EU) nr. 1380/2013 er finansiel bistand fra Den Europæiske Hav-, Fiskeri- og Akvakulturfond (EHFAF) betinget af, at medlemsstaterne overholder den fælles fiskeripolitiks regler. Hvis medlemsstaterne ikke overholder den fælles fiskeripolitiks regler, kan det resultere i, at betalingerne afbrydes eller suspenderes, eller at der anvendes en finansiel korrektion på den finansielle støtte, som Unionen yder i henhold til den fælles fiskeripolitik.
                  
               
                     (2)
                  
                  
                     I artikel 96 og 97 i Europa-Parlamentets og Rådets forordning (EU) 2021/1060 (3) om fælles bestemmelser fastsættes betingelserne for, at betalingsfristen kan afbrydes eller betalingerne suspenderes. Disse to artikler foreskriver, at der i fondsspecifikke regler for EHFAF kan fastsættes specifikke grundlag for at afbryde og suspendere betalingerne som følge af manglende overholdelse af den fælles fiskeripolitiks regler.
                  
               
                     (3)
                  
                  
                     Da der bør skabes retssikkerhed for de medlemsstater, der gennemfører operationelle programmer inden for rammerne af EHFAF, bør der fastlægges eksempler på de tilfælde af manglende overholdelse af den fælles fiskeripolitiks bestemmelser, der medfører en afbrydelse af betalingsfristerne, og eksempler på de tilfælde af alvorlig manglende overholdelse, der medfører en suspension af betalingerne.
                  
               
                     (4)
                  
                  
                     De tilfælde af manglende overholdelse, der fører til en afbrydelse af betalingsfristerne, bør være dem, hvor den manglende overholdelse af den fælles fiskeripolitiks bestemmelser har betydning for bevarelsen og den miljømæssige bæredygtighed af havets biologiske ressourcer.
                  
               
                     (5)
                  
                  
                     De tilfælde af manglende overholdelse, der fører til en suspension af betalingerne, bør — ud over manglende overholdelse, der fører til en afbrydelse af betalingsfristerne — være dem, hvor den pågældende medlemsstat har undladt at træffe de nødvendige foranstaltninger til at rette op på den situation, der gav anledning til en sådan manglende overholdelse.
                  
               
                     (6)
                  
                  
                     Hvis en medlemsstat ikke udarbejder rapporten om balancen mellem dens flåders fiskerikapacitet og dens fiskerimuligheder og/eller ikke gennemfører handlingsplanen for de flådesegmenter, hvor der er en identificeret strukturel overkapacitet, kan det ifølge artikel 22, stk. 4, i forordning (EU) nr. 1380/2013 resultere i en proportionel afbrydelse eller suspension af den relevante finansielle EU-støtte til den pågældende medlemsstat med henblik på investering i det eller de berørte flådesegmenter.
                  
               
                     (7)
                  
                  
                     Hvis en medlemsstat ikke indsamler og/eller rettidigt giver slutbrugere data, kan det ifølge artikel 25, stk. 7, i forordning (EU) nr. 1380/2013 også medføre en forholdsmæssig suspension eller standsning af den relevante finansielle bistand fra Unionen til den pågældende medlemsstat.
                  
               
                     (8)
                  
                  
                     Da det er vigtigt at sikre ligebehandling af operatørerne i alle medlemsstaterne fra programmeringsperiodens begyndelse, bør denne forordning træde i kraft dagen efter offentliggørelsen i Den Europæiske Unions Tidende.
                  
               
                     (9)
                  
                  
                     Foranstaltningerne i denne forordning er i overensstemmelse med udtalelse fra Udvalget for Den Europæiske Hav- og Fiskeri- og Akvakulturfond —
                  
               VEDTAGET DENNE FORORDNING:
         
            Artikel 1
            Tilfælde af manglende overholdelse
            De tilfælde af manglende overholdelse fra en medlemsstats side af reglerne i den fælles fiskeripolitik, som i henhold til artikel 42 i forordning (EU) 2021/1139 kan føre til en afbrydelse af betalingsfristen for en betalingsanmodning, er fastlagt i bilaget til denne forordning.
         
         
            Artikel 2
            Tilfælde af alvorlig manglende overholdelse
            De tilfælde af alvorlig manglende overholdelse fra en medlemsstats side af reglerne i den fælles fiskeripolitik, som i henhold til artikel 43 i forordning (EU) 2021/1139 kan føre til en suspension af betalingerne, er de tilfælde, der er fastsat i artikel 1, hvor en medlemsstat, som er genstand for en afbrydelse af betalingsfristen for en betalingsanmodning i henhold til artikel 42 i forordning (EU) 2021/1139, har undladt at træffe de nødvendige foranstaltninger, der skal sikre overholdelse, under afbrydelsen.
         
         
            Artikel 3
            Ikrafttræden
            Denne forordning træder i kraft dagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 13. januar 2022.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  Europa-Parlamentets og Rådets forordning (EU) 2021/1139 af 7. juli 2021 om oprettelse af Den Europæiske Hav-, Fiskeri- og Akvakulturfond og om ændring af forordning (EU) 2017/1004 (EUT L 247 af 13.7.2021, s. 1).
         
            (2)  Europa-Parlamentets og Rådets forordning (EU) nr. 1380/2013 af 11. december 2013 om den fælles fiskeripolitik, ændring af Rådets forordning (EF) nr. 1954/2003 og (EF) nr. 1224/2009 og om ophævelse af Rådets forordning (EF) nr. 2371/2002 og (EF) nr. 639/2004 samt Rådets afgørelse 2004/585/EF (EUT L 354 af 28.12.2013, s. 22).
         
            (3)  Europa-Parlamentets og Rådets forordning (EU) 2021/1060 af 24. juni 2021 om fælles bestemmelser for Den Europæiske Fond for Regionaludvikling, Den Europæiske Socialfond Plus, Samhørighedsfonden, Fonden for Retfærdig Omstilling og Den Europæiske Hav-, Fiskeri- og Akvakulturfond og om finansielle regler for nævnte fonde og for Asyl-, Migrations- og Integrationsfonden, Fonden for Intern Sikkerhed og instrumentet for finansiel støtte til grænseforvaltning og visumpolitik (EUT L 231 af 30.6.2021, s. 159).
      
      
         
            BILAG
            TILFÆLDE AF MANGLENDE OVERHOLDELSE SOM OMHANDLET I ARTIKEL 1
            
                        
                           Tilfælde af manglende overholdelse
                        
                     
                     
                        
                           Retsgrundlag
                        
                     
                  
                        
                           Kategori 1: Manglende sikring af, at de fiskerimuligheder, som tildeles medlemsstaterne i henhold til artikel 16 og 17 i forordning (EU) nr. 1380/2013
                            (1)
                           , iagttages
                        
                     
                  
                        1.1
                     
                     
                        Manglende overholdelse af reglerne om fiskerilicens og -tilladelse.
                     
                     
                        Artikel 6, stk. 2-4, og artikel 7, stk. 2 og 4, i kontrolforordningen (forordning (EF) nr. 1224/2009) (2)
                        
                     
                  
                        1.2
                     
                     
                        Manglende overvågning af udnyttelsen af fiskerimuligheder, navnlig manglende registrering af alle data registreret i fiskerilogbogen, omladningsopgørelser, landingsopgørelser, salgsnotaer og overtagelseserklæringer og/eller manglende overvågning af fiskeriindsatsen og manglende sikring af, at disse data er nøjagtige og fuldstændige samt indsendt til tiden.
                     
                     
                        Artikel 33, stk. 1, og artikel 109, stk. 2, i kontrolforordningen (forordning (EF) nr. 1224/2009)
                     
                  
                        1.3
                     
                     
                        Manglende meddelelse til Kommissionen af de aggregerede data for landede fangster og fiskeriindsats.
                     
                     
                        Artikel 33, stk. 2 og 4, i kontrolforordningen (forordning (EF) nr. 1224/2009)
                     
                  
                        1.4
                     
                     
                        Manglende lukning af fiskeriet, når kvoterne, herunder kvoter inden for rammerne af partnerskabsaftaler om bæredygtigt fiskeri og regionale fiskeriforvaltningsorganisationer (RFFO'er), og/eller fiskeriindsatsen er opbrugt.
                     
                     
                        Artikel 35 i kontrolforordningen (forordning (EF) nr. 1224/2009)
                     
                  
                        
                           Kategori 2: Manglende overholdelse af bevarelsesforanstaltninger og/eller beskyttelse af følsomme arter og levesteder med henblik på at opnå miljømæssigt bæredygtige fiskeri- og akvakulturaktiviteter på lang sigt som omhandlet i artikel 2 i forordning (EU) nr. 1380/2013
                        
                     
                  
                        2.1
                     
                     
                        Manglende sikring af detaljeret og nøjagtig dokumentation for alle fangstrejser samt tilstrækkelig kapacitet og midler med henblik på i overensstemmelse med effektivitets- og proportionalitetsprincippet at overvåge, om landingsforpligtelsen opfyldes.
                     
                     
                        Artikel 15, stk. 13, i forordning (EU) nr. 1380/2013 om den fælles fiskeripolitik
                     
                  
                        2.2
                     
                     
                        Manglende gennemførelse af forbuddet mod fangst, opbevaring om bord, omladning eller landing af de arter af fisk og skaldyr, der er nævnt i bilag IV til direktiv 92/43/EØF (medmindre der er indrømmet undtagelser i henhold til nævnte direktivs artikel 16).
                     
                     
                        Artikel 10 i forordning (EU) 2019/1241 om tekniske foranstaltninger (3)
                        
                     
                  
                        2.3
                     
                     
                        Manglende gennemførelse af forbuddet mod fangst, opbevaring om bord, omladning eller landing af de havpattedyr og havkrybdyr, der er nævnt i bilag II og IV til direktiv 92/43/EØF, og de arter af havfugle, der er omfattet af direktiv 2009/147/EF.
                     
                     
                        Artikel 11, stk. 1, i forordning (EU) 2019/1241 om tekniske foranstaltninger
                     
                  
                        2.4
                     
                     
                        Manglende indsamling af videnskabelige data om fangster af følsomme arter og visse havfuglearter.
                     
                     
                        Artikel 11, stk. 4, i og punkt 2 i bilag XIII til forordning (EU) 2019/1241 om tekniske foranstaltninger
                     
                  
                        2.5
                     
                     
                        Hvor det er relevant i overensstemmelse med den bedste tilgængelige videnskabelige rådgivning, manglende overvågning og vurdering af effektiviteten af de gennemførte skadebegrænsende foranstaltninger.
                     
                     
                        Artikel 11, stk. 4, i og punkt 4 i bilag XIII til forordning (EU) 2019/1241 om tekniske foranstaltninger
                     
                  
                        2.6
                     
                     
                        Manglende forbud mod at anvende de fiskeredskaber, der er opført i bilag II til forordning (EU) 2019/1241 om tekniske foranstaltninger, for at beskytte følsomme levesteder.
                     
                     
                        Artikel 12 i forordning (EU) 2019/1241 om tekniske foranstaltninger
                     
                  
                        2.7
                     
                     
                        Manglende overholdelse af reglerne for videnskabelig forskning.
                     
                     
                        Artikel 25, stk. 1, litra e), i forordning (EU) 2019/1241 om tekniske foranstaltninger
                     
                  
                        2.8
                     
                     
                        Manglende opstilling og gennemførelse af åleforvaltningsplaner.
                     
                     
                        Artikel 2, stk. 1, 3 og 10, artikel 5, stk. 2, og artikel 6, stk. 1, i Rådets forordning (EF) nr. 1100/2007 om europæisk ål (4).
                     
                  
                        2.9
                     
                     
                        Manglende overholdelse af bevarelsesforanstaltninger for ål (reduktion af fiskeriindsatsten, hvor det er relevant, og opfyldelse af mål).
                     
                     
                        Artikel 8, stk. 1, i Rådets forordning (EF) nr. 1100/2007 om europæisk ål
                     
                  
                        2.10
                     
                     
                        Manglende aflæggelse af rapport til Kommissionen om overvågningen, effektiviteten og resultaterne af de bevarelsesforanstaltninger, der er truffet for ål.
                     
                     
                        Artikel 9 i Rådets forordning (EF) nr. 1100/2007 om europæisk ål
                     
                  
                        2.11
                     
                     
                        Manglende indsendelse til Kommissionen af en årlig rapport om gennemførelsen af reglerne vedrørende om fjernelse af hajfinner.
                     
                     
                        Artikel 6 i forordning (EF) nr. 1185/2003 af 26. juni 2003 om fjernelse af hajfinner om bord på fartøjer (5)
                        
                     
                  
                        
                           Kategori 3: Manglende gennemførelse af eksterne fiskeriforbindelser i overensstemmelse med de internationale forpligtelser og politikmål samt principperne i artikel 28 i forordning (EU) nr. 1380/2013
                        
                     
                  
                        3.1
                     
                     
                        Manglende sikring af, at EU-fiskerfartøjer, der fører en medlemsstats flag og driver fiskeri uden for EU-farvande, er i stand til at forelægge detaljeret og nøjagtig dokumentation for alle fiskeri- og forarbejdningsaktiviteter.
                     
                     
                        Artikel 31, stk. 8, i forordning (EU) nr. 1380/2013 om den fælles fiskeripolitik
                     
                  
                        3.2
                     
                     
                        Manglende sikring af, at EU-fiskerfartøjer uden for EU-farvande har fået udstedt en fiskeritilladelse i overensstemmelse med de relevante bestemmelser i forordning (EU) 2017/2403 om bæredygtig forvaltning af de eksterne fiskerflåder.
                     
                     
                        Artikel 5, stk. 1, artikel 6, stk. 2 og 4, artikel 7, stk. 3-7, artikel 11, stk. 1, artikel 18, stk. 1, og artikel 25, stk. 1, i forordning (EU) 2017/2403 om en bæredygtig forvaltning af de eksterne fiskerflåder (6)
                        
                     
                  
                        
                           Kategori 4: Manglende sikring af, at flådernes fiskerikapacitet er i balance med naturressourcerne som omhandlet i artikel 22 i forordning (EU) nr. 1380/2013
                        
                     
                  
                        4.1
                     
                     
                        Manglende indførelse af foranstaltninger til at justere flådernes fiskerikapacitet i forhold til fiskerimulighederne under hensyntagen til tendenserne og den bedste videnskabelige rådgivning med målsætningen om at opnå en stabil og vedvarende balance mellem disse to.
                     
                     
                        Artikel 22, stk. 1, i forordning (EU) nr. 1380/2013 om den fælles fiskeripolitik
                     
                  
                        4.2
                     
                     
                        Manglende udarbejdelse af særskilte vurderinger af flåder, der fisker i regionerne i den yderste periferi, og fartøjer, der udelukkende fisker uden for EU-farvande.
                     
                     
                        Artikel 22, stk. 3, i forordning (EU) nr. 1380/2013 om den fælles fiskeripolitik
                     
                  
                        4.3
                     
                     
                        Manglende sikring af, at der forud for enhver udtagning fra flåden, der sker med offentlig støtte, foretages en tilbagetrækning af de respektive fiskerilicenser og fiskeritilladelser, og at den udtagne kapacitet ikke erstattes.
                     
                     
                        Artikel 22, stk. 5 og 6, i forordning (EU) nr. 1380/2013 om den fælles fiskeripolitik
                     
                  
                        4.4
                     
                     
                        Manglende sikring af, at det loft for fiskerikapaciteten, der er fastsat i bilag II til forordningen om den fælles fiskeripolitik (forordning (EU) nr. 1380/2013), overholdes.
                     
                     
                        Artikel 22, stk. 7, i forordning (EU) nr. 1380/2013 om den fælles fiskeripolitik
                     
                  
                        4.5
                     
                     
                        Manglende gennemførelse af tilgangs-/afgangsordningen på en sådan måde, at tilgangen af ny kapacitet i flåden uden offentlig støtte udlignes med forudgående udtagning af kapacitet uden offentlig støtte med mindst samme kapacitet.
                     
                     
                        Artikel 23, stk. 1, i forordning (EU) nr. 1380/2013 om den fælles fiskeripolitik
                     
                  
                        4.6
                     
                     
                        Manglende indsendelse til Kommissionen af de oplysninger, der skal registreres i EU-fiskerflåderegistret som omhandlet i artikel 24, stk. 1, i forordningen om den fælles fiskeripolitik (forordning (EU) nr. 1380/2013) og i Kommissionens gennemførelsesforordning om EU-fiskerflåderegistret.
                     
                     
                        Artikel 24, stk. 2, i forordning (EU) nr. 1380/2013 om den fælles fiskeripolitik samt Kommissionens gennemførelsesforordning (EU) 2017/218 af 6. februar 2017 om EU-fiskerflåderegistret (7)
                        
                     
                  
                        4.7
                     
                     
                        Manglende kontrol og overvågning af flådekapaciteten og fiskerfartøjernes maskineffekt.
                     
                     
                        Artikel 38, artikel 39, stk. 2, artikel 40, stk. 1, og artikel 41 i kontrolforordningen (forordning (EF) nr. 1224/2009)
                     
                  
                        
                           Kategori 5: Manglende bidrag til den fælles fiskeripolitiks mål om at indsamle videnskabelige data som fastsat i artikel 2, stk. 4, i forordning (EU) nr. 1380/2013
                        
                     
                  
                        5.1
                     
                     
                        Manglende indsamling og forvaltning af biologiske, miljømæssige, tekniske og socioøkonomiske data.
                     
                     
                        Artikel 25, stk. 1, i forordning (EU) nr. 1380/2013 om den fælles fiskeripolitik
                     
                  
                        5.2
                     
                     
                        Manglende koordinering af dataindsamlingen med andre medlemsstater i samme område.
                     
                     
                        Artikel 6, stk. 4 og artikel 9, stk. 1, i forordning (EU) 2017/1004 om rammen for dataindsamling (8)
                        
                     
                  
                        5.3
                     
                     
                        Manglende sikring af en korrekt gennemførelse af de nationale korrespondenters opgaver.
                     
                     
                        Artikel 7 i forordning (EU) 2017/1004 om rammen for dataindsamling
                     
                  
                        5.4
                     
                     
                        Manglende årlig indsendelse af en rapport om gennemførelsen af nationale arbejdsplaner for dataindsamling i fiskeri- og akvakultursektoren.
                     
                     
                        Artikel 11, stk. 1, i forordning (EU) 2017/1004 om rammen for dataindsamling
                     
                  
                        5.5
                     
                     
                        Manglende overholdelse af reglerne for anvendelse af data.
                     
                     
                        Artikel 14, 16, 17, 19 og 20 i forordning (EU) 2017/1004 om rammen for dataindsamling
                     
                  
                        
                           Kategori 6: Manglende anvendelse af en effektiv kontrolordning for at sikre overholdelsen af den fælles fiskeripolitiks regler som omhandlet i artikel 36, stk. 3, i forordning (EU) nr. 1380/2013
                        
                     
                  
                        6.1
                     
                     
                        Medlemsstaternes manglende kontrol af de aktiviteter, som enhver fysisk eller juridisk person, der er omfattet af den fælles fiskeripolitik, foretager på deres område eller i farvande under deres højhedsområde eller jurisdiktion.
                     
                     
                        Artikel 5, stk. 1, i kontrolforordningen (forordning (EF) nr. 1224/2009)
                     
                  
                        6.2
                     
                     
                        Medlemsstaternes manglende kontrol af adgangen til farvande og ressourcer samt aktiviteter uden for EU-farvande, der udøves af EU-fartøjer, der fører deres flag.
                     
                     
                        Artikel 5, stk. 2, i kontrolforordningen (forordning (EF) nr. 1224/2009)
                     
                  
                        6.3
                     
                     
                        Manglende vedtagelse af passende foranstaltninger og bevilling af tilstrækkelige finansielle, menneskelige og tekniske ressourcer til kontrol, inspektion og håndhævelse.
                     
                     
                        Artikel 5, stk. 3, kontrolforordningen (forordning (EF) nr. 1224/2009)
                     
                  
                        6.4
                     
                     
                        Manglende sikring af, at kontrol, inspektion og håndhævelse udføres uden forskelsbehandling med hensyn til sektorer, fartøjer eller personer og på grundlag af risikostyring.
                     
                     
                        Artikel 5, stk. 4, kontrolforordningen (forordning (EF) nr. 1224/2009)
                     
                  
                        6.5
                     
                     
                        Manglende sikring af overholdelse af reglerne vedrørende nationale kontrolhandlingsprogrammer og kontrol- og inspektionsprogrammer, der er oprettet af Kommissionen.
                     
                     
                        Artikel 46 og artikel 95, stk. 4, i kontrolforordningen (forordning (EF) nr. 1224/2009)
                     
                  
                        6.6
                     
                     
                        Manglende sikring af overholdelse af reglerne om afsætning, sporbarhed, første salg og vejning af fiskervarer og akvakulturprodukter.
                     
                     
                        Artikel 56, stk. 1, artikel 57, stk. 1, artikel 58, artikel 59, stk. 1, og artikel 60, stk. 1 og 2, i kontrolforordningen (forordning (EF) nr. 1224/2009)
                     
                  
                        6.7
                     
                     
                        Manglende gennemførelse af de foranstaltninger, som Kommissionen har vedtaget for at sikre, at medlemsstaterne overholder den fælles fiskeripolitiks mål vedrørende handlingsplaner, der er udarbejdet som følge af kontroller eller autonome inspektioner, herunder lukning af fiskeriet, rapporter om kontrol, autonom inspektion og revision, nedsættelse og overførsel af kvoter, fiskeriindsats samt hasteforanstaltninger.
                     
                     
                        Artikel 36, 102, 104, 105, 106, 107 og 108 i kontrolforordningen (forordning (EF) nr. 1224/2009)
                     
                  
                        6.8
                     
                     
                        Manglende opfyldelse af kravene vedrørende analyse, validering og udveksling af data og oplysninger samt adgang hertil.
                     
                     
                        Artikel 109, stk. 1, 3, 4, 6 og 8, artikel 110, artikel 111, 114 og 116 i kontrolforordningen (forordning (EF) nr. 1224/2009)
                     
                  
                        
                           Kategori 7: Manglende anvendelse af et effektivt system for inspektion og håndhævelse som omhandlet i artikel 36, stk. 3, i forordning (EU) nr. 1380/2013
                        
                     
                  
                        7.1
                     
                     
                        Manglende gennemførelse af effektiv overvågning og inspektion.
                     
                     
                        Artikel 71, artikel 72, stk. 1 og 2, artikel 74, artikel 78, stk. 1, artikel 80, artikel 83, stk. 1 og 2, artikel 84, stk. 2, artikel 85 og artikel 87 i kontrolforordningen (forordning (EF) nr. 1224/2009)
                     
                  
                        7.2
                     
                     
                        Manglende samarbejde med Kommissionen for at lette de opgaver som Kommissionens embedsmænd udfører i forbindelse med deres kontrol, autonome inspektioner og revision.
                     
                     
                        Artikel 96, stk. 2, i kontrolforordningen (forordning (EF) nr. 1224/2009)
                     
                  
                        7.3
                     
                     
                        Manglende fastsættelse af kriterier til at bestemme grovheden af overtrædelsen af den fælles fiskeripolitiks regler.
                     
                     
                        Artikel 3, stk. 2, og artikel 42 i IUU-forordningen (forordning (EF) nr. 1005/2008) og artikel 90, stk. 1, i kontrolforordningen (forordning (EF) nr. 1224/2009)
                     
                  
                        7.4
                     
                     
                        Manglende sikring af en systematisk vedtagelse af passende foranstaltninger og sanktioner, der er effektive, står i et rimeligt forhold til overtrædelsen og har afskrækkende virkning samt supplerende sanktioner for overtrædelse af den fælles fiskeripolitiks regler.
                     
                     
                        Artikel 89, stk. 1-3, og artikel 90 i kontrolforordningen (forordning (EF) nr. 1224/2009) og artikel 43, 44, 45, 46 og 47 i IUU-forordningen (forordning (EF) nr. 1005/2008)
                     
                  
                        7.5
                     
                     
                        Manglende anvendelse af pointsystemet for alvorlige overtrædelser både for så vidt angår indehaveren af en fiskerilicens som fartøjets fører.
                     
                     
                        Artikel 92, stk. 1, 2 og 6, i kontrolforordningen (forordning (EF) nr. 1224/2009)
                     
                  
                        7.6
                     
                     
                        Manglende varetagelse af et nationalt register over overtrædelser.
                     
                     
                        Artikel 93, stk. 1, i kontrolforordningen (forordning (EF) nr. 1224/2009)
                     
                  
                        
                           Kategori 8: Manglende bekæmpelse af ulovligt, urapporteret og ureguleret fiskeri (IUU-fiskeri) som omhandlet i artikel 36, stk. 1, i forordning (EU) nr. 1380/2013
                        
                     
                  
                        8.1
                     
                     
                        Manglende iværksættelse af foranstaltninger til at sikre, at IUU-fiskeri forebygges, afværges og standses i overensstemmelse med forordning (EF) nr. 1005/2008.
                     
                     
                        Artikel 1, stk. 2, i IUU-forordningen (forordning (EF) nr. 1005/2008)
                     
                  
                        8.2
                     
                     
                        Manglende verifikation i forbindelse med fangstattesteringsordningen.
                     
                     
                        Artikel 17, stk. 3 og 4, i IUU-forordningen (forordning (EF) nr. 1005/2008)
                     
                  
                        8.3
                     
                     
                        Manglende overholdelse af reglerne for godkendte økonomiske operatører.
                     
                     
                        Artikel 10, stk. 2, artikel 16, stk. 1, artikel 17, stk. 1, artikel 20, stk. 3, artikel 21, stk. 3, 5 og 7, artikel 23, stk. 1, artikel 25, artikel 26, stk. 2, artikel 27, stk. 4, artikel 29, stk. 1, og artikel 30, stk. 1, i forordning (EF) nr. 1010/2009 (9)
                        
                     
                  
                        
                           Kategori 9: Manglende overholdelse af reglerne i den fælles markedsordning for fiskevarer og akvakulturprodukter, der er oprettet for at bidrage til opnåelsen af den fælles fiskeripolitiks målsætninger som fastsat i artikel 35, stk. 1, i forordning (EU) nr. 1380/2013
                        
                     
                  
                        9.1
                     
                     
                        Manglende overholdelse af kriterierne for anerkendelse af producentorganisationer og brancheorganisationer.
                     
                     
                        Artikel 14, stk. 1, og artikel 16, stk. 1, i forordning (EU) nr. 1379/2013 om den fælles markedsordning (10)
                        
                     
                  
                        9.2
                     
                     
                        Manglende gennemførelse af den krævede kontrol af anerkendte kollektive organisationer.
                     
                     
                        Artikel 18, stk. 1 og 2, i forordning (EU) nr. 1379/2013 om den fælles markedsordning
                     
                  
               (1)  Europa-Parlamentets og Rådets forordning (EU) nr. 1380/2013 af 11. december 2013 om den fælles fiskeripolitik, ændring af Rådets forordning (EF) nr. 1954/2003 og (EF) nr. 1224/2009 og om ophævelse af Rådets forordning (EF) nr. 2371/2002 og (EF) nr. 639/2004 samt Rådets afgørelse 2004/585/EF (EUT L 354 af 28.12.2013, s. 22).
            
               (2)  Rådets forordning (EF) nr. 1224/2009 af 20. november 2009 om oprettelse af en EF-kontrolordning med henblik på at sikre overholdelse af reglerne i den fælles fiskeripolitik, om ændring af forordning (EF) nr. 847/96, (EF) nr. 2371/2002, (EF) nr. 811/2004, (EF) nr. 768/2005, (EF) nr. 2115/2005, (EF) nr. 2166/2005, (EF) nr. 388/2006, (EF) nr. 509/2007, (EF) nr. 676/2007, (EF) nr. 1098/2007, (EF) nr. 1300/2008, (EF) nr. 1342/2008 og om ophævelse af forordning (EØF) nr. 2847/93, (EF) nr. 1627/94 og (EF) nr. 1966/2006 (EUT L 343 af 22.12.2009, s. 1).
            
               (3)  Europa-Parlamentets og Rådets forordning (EU) 2019/1241 af 20. juni 2019 om bevarelse af fiskeressourcerne og beskyttelse af marine økosystemer ved hjælp af tekniske foranstaltninger, om ændring af Rådets forordning (EF) nr. 1967/2006 og (EF) nr. 1224/2009 og Europa-Parlamentets og Rådets forordning (EU) nr. 1380/2013, (EU) 2016/1139, (EU) 2018/973, (EU) 2019/472 og (EU) 2019/1022 og om ophævelse af Rådets forordning (EF) nr. 894/97, (EF) nr. 850/98, (EF) nr. 2549/2000, (EF) nr. 254/2002, (EF) nr. 812/2004 og (EF) nr. 2187/2005 (EUT L 198 af 25.7.2019, s. 105).
            
               (4)  Rådets forordning (EF) nr. 1100/2007 af 18. september 2007 om foranstaltninger til genopretning af bestanden af europæisk ål (EUT L 248 af 22.9.2007, s. 17).
            
               (5)  Rådets forordning (EF) nr. 1185/2003 af 26. juni 2003 om fjernelse af hajfinner om bord på fartøjer (EUT L 167 af 4.7.2003, s. 1).
            
               (6)  Europa-Parlamentets og Rådets forordning (EU) 2017/2403 af 12. december 2017 om en bæredygtig forvaltning af de eksterne fiskerflåder og om ophævelse af Rådets forordning (EF) nr. 1006/2008 (EUT L 347 af 28.12.2017, s. 81).
            
               (7)  Kommissionens gennemførelsesforordning (EU) 2017/218 af 6. februar 2017 om EU-fiskerflåderegistret (EUT L 34 af 9.2.2017, s. 9).
            
               (8)  Europa-Parlamentets og Rådets forordning (EU) 2017/1004 af 17. maj 2017 om fastlæggelse af en EU-ramme for indsamling, forvaltning og anvendelse af data i fiskerisektoren samt støtte til videnskabelig rådgivning vedrørende den fælles fiskeripolitik og om ophævelse af Rådets forordning (EF) nr. 199/2008 (EUT L 157 af 20.6.2017, s. 1).
            
               (9)  Kommissionens forordning (EF) nr. 1010/2009 af 22. oktober 2009 om gennemførelsesbestemmelser til Rådets forordning (EF) nr. 1005/2008 om en EF-ordning, der skal forebygge, afværge og standse ulovligt, urapporteret og ureguleret fiskeri (EUT L 280 af 27.10.2009, s. 5).
            
               (10)  Europa-Parlamentets og Rådets forordning (EU) nr. 1379/2013 af 11. december 2013 om den fælles markedsordning for fiskevarer og akvakulturprodukter, om ændring af Rådets forordning (EF) nr. 1184/2006 og (EF) nr. 1224/2009 og om ophævelse af Rådets forordning (EF) nr. 104/2000 (EUT L 354 af 28.12.2013, s. 1).